รัฐบาลไทย-ข่าวทำเนียบรัฐบาล-ปลัด มท. นำภาคีเครือข่ายชาวลำพูนทำกิจกรรมรื้อถอนเสาไฟฟ้าต้นสุดท้ายตามโครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” พร้อมปลูกต้นทองกวาวเพิ่มพื้นที่
วันเสาร์ที่ 19 สิงหาคม 2566
19/08/2566
ปลัด มท. นําภาคีเครือข่ายชาวลําพูนทํากิจกรรมรื้อถอนเสาไฟฟ้าต้นสุดท้ายตามโครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” พร้อมปลูกต้นทองกวาวเพิ่มพื้นที่
ปลัดมหาดไทยนําภาคีเครือข่ายชาวลําพูนทํากิจกรรมรื้อถอนเสาไฟฟ้าต้นสุดท้ายตามโครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” พร้อมปลูกต้นทองกวาวเพิ่มพื้นที่สีเขียวทดแทน เพื่อปรับทัศนียภาพเมืองลําพูนให้สวยงาม
ปลัดมหาดไทยนําภาคีเครือข่ายชาวลําพูนทํากิจกรรมรื้อถอนเสาไฟฟ้าต้นสุดท้ายตามโครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” พร้อมปลูกต้นทองกวาวเพิ่มพื้นที่สีเขียวทดแทน เพื่อปรับทัศนียภาพเมืองลําพูนให้สวยงาม ย้ําชาวลําพูนช่วยกันทําความดี ทําให้เมืองลําพูนเป็นเมืองอันศิวิไลซ์อย่างยั่งยืน
วันนี้ (19 ส.ค. 66) เวลา 09.00 น. ณ บริเวณลานออกกําลังกายหน้าสวนน้ําพุช้างมหาวัน ตําบลในเมือง อําเภอเมืองลําพูน จังหวัดลําพูน นายสุทธิพงษ์ จุลเจริญ ปลัดกระทรวงมหาดไทย เป็นประธานกิจกรรมรื้อถอนเสาไฟฟ้าต้นสุดท้ายตามโครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” โดยมี ดร.วันดี กุญชรยาคง จุลเจริญ นายกสมาคมแม่บ้านมหาดไทย นายอรรษิษฐ์ สัมพันธรัตน์ ประธานคณะกรรมการการไฟฟ้าส่วนภูมิภาค นายสันติธร ยิ้มละมัย ผู้ว่าราชการจังหวัดลําพูน นางจิณณารัชช์ สัมพันธรัตน์ ประธานชมรมแม่บ้านพัฒนาชุมชน นางดวงกมล ยิ้มละมัย ประธานแม่บ้านมหาดไทยจังหวัดลําพูน นายอนุพงษ์ วาวงศ์มูล นายชาตรี กิตติธนดิตถ์ รองผู้ว่าราชการจังหวัดลําพูน นายโยธิน ประสงค์ความดี ปลัดจังหวัดลําพูน นายบุญส่ง ไชยมณี หัวหน้าสํานักงานจังหวัดลําพูน นายชีวิน พัฒนคูหะ รองผู้ว่าการการไฟฟ้าภาค 1 นายถนอม ปัญญาวงศ์ ผู้อํานวยการฝ่ายวิศวกรรมและบริการ PEA เขต 1 (ภาคเหนือ) จังหวัดเชียงใหม่ หัวหน้าส่วนราชการ นายอนุสรณ์ วงศ์วรรณ นายกองค์การบริหารส่วนจังหวัดลําพูน นายประภัสร์ ภู่เจริญ นายกเทศมนตรีเมืองลําพูน ข้าราชการ พนักงาน เจ้าหน้าที่ พี่น้องประชาชน และภาคีเครือข่ายชาวจังหวัดลําพูน ร่วมในพิธี
โอกาสนี้ นายสุทธิพงษ์ จุลเจริญ ปลัดกระทรวงมหาดไทย ประธานในพิธีตัดริบบิ้นเพื่อแสดงสัญลักษณ์ในการทํากิจกรรมรื้อถอนเสาไฟฟ้าต้นสุดท้าย ตามโครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน จังหวัดลําพูน เพื่อเฉลิมพระเกียรติ แล้วเยี่ยมชมนิทรรศการการดําเนินโครงการของ กฟภ. และการพัฒนาพื้นที่เพื่อการใช้ประโยชน์ของถนนเฉลิมพระเกียรติ "1 จังหวัด 1 ถนน เพื่อเฉลิมพระเกียรติ" เพื่อส่งเสริมการท่องเที่ยวและกระตุ้นเศรษฐกิจในจังหวัดลําพูน และแนวคิดการพัฒนาเมืองเก่าลําพูน จากนั้นนําคณะและหัวหน้าส่วนราชการจังหวัดลําพูน ร่วมปลูกต้นทองกวาว ต้นไม้ประจําจังหวัดลําพูน มีชื่อท้องถิ่นว่า กวาว ก๋าว ซึ่งเป็นไม้ยืนต้นขนาดกลางถึงขนาดใหญ่สูงประมาณ 10 - 15 เมตร ผลัดใบ เรือนยอดรูปทรงไม่แน่นอน ส่วนใหญ่จะกลม หรือเป็นทรงกระบอก ใบประกอบมี 3 ใบ ขนาดไม่เท่ากัน ใบหนาและมีขน ใต้ใบสีเขียวอมเทา ออกดอกเป็นช่อที่ปลายกิ่งคล้ายดอกถั่ว สีแสดแดงหรือเหลือง มีขน ออกดอกช่วงเดือนธันวาคม - มีนาคม ผลเป็นฝักแบน มีขนนุ่ม เมล็ด 1 เมล็ดอยู่ที่ปลายฝัก
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณผู้ว่าราชการจังหวัดลําพูน ส่วนราชการ องค์กรภาคีเครือข่าย และประชาชนชาวจังหวัดลําพูน โดยเฉพาะพี่น้องประชาชนที่อาศัยอยู่ในเขตเทศบาลเมืองลําพูน ที่ให้การต้อนรับตนและคณะด้วยไมตรีจิตรยิ่ง นับเป็นโอกาสอันดีที่เราได้มาร่วมดําเนินโครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” ซึ่งเป็นโครงการอันศิวิไลซ์ที่ทําให้พี่น้องชาวลําพูนและนักท่องเที่ยวที่มาเยี่ยมชมจังหวัดลําพูน ได้มีความยินดีและภูมิใจที่ได้เห็นภูมิทัศน์อันสดใสสวยงาม ไม่มีสายไฟ สายสื่อสารรกรุงรัง จึงขอชื่นชมและขอบคุณการไฟฟ้าส่วนภูมิภาคและเทศบาลเมืองลําพูน รวมไปถึงจังหวัดลําพูน ที่ได้ช่วยกันผลักดันและขับเคลื่อนทําสิ่งที่ดีให้เกิดขึ้นในวันนี้
"ขอแสดงความชื่นชมและยินดีในการเสียสละของเทศบาลเมืองลําพูน จังหวัดลําพูน การไฟฟ้าส่วนภูมิภาคจังหวัดลําพูน และภาคีเครือข่ายทุกภาคส่วน ที่ได้นําสายไฟฟ้า ซึ่งเคยกลายเป็น Soft Power ของนักท่องเที่ยวต่างชาติที่ชื่นชอบและชื่นชมว่าเป็นสิ่งมหัศจรรย์ที่รกรุงรัง และถ่ายภาพคู่กับสายไฟฟ้าที่แปลกตาในประเทศไทย โดยเฉพาะอย่างยิ่งในเมืองใหญ่ แต่ที่เทศบาลเมืองลําพูนนั้น เราได้ทําให้สายไฟฟ้าลงใต้ดินได้ทั้งหมด ซึ่งสิ่งดี ๆ ที่เกิดขึ้นได้ เพราะเราทุกคนมีความจงรักภักดีต่อพระบาทสมเด็จพระเจ้าอยู่หัว "ด้วยการปฏิบัติบูชา" และมีจิตอาสาที่จะช่วยกันคิดช่วยกันทําโครงการที่ดีเพื่อพี่น้องประชาชนและประเทศชาติของเรา แม้ว่าการไฟฟ้าส่วนภูมิภาค จะเป็นองค์กรรัฐวิสาหกิจในสังกัดกระทรวงมหาดไทย ซึ่งเป็นองค์กรที่ต้องแสวงหาผลกําไรเพื่อนําไปพัฒนาโครงสร้างพื้นฐานและความมั่นคงของพี่น้องประชาชน แต่ผู้บริหารของการไฟฟ้าส่วนภูมิภาคก็แสดงความพยายามที่จะจัดสรรงบประมาณสําคัญเพื่อนํามาปรับปรุงและสร้างภูมิทัศน์ที่ดีงามให้เกิดขึ้นในจังหวัดลําพูน" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า โครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” สําเร็จได้เกิดจาก "หัวใจแห่งความจงรักภักดี" ของพวกเรา และแม้ว่ากิจกรรมในวันนี้จะเป็นการปิดโครงการดังกล่าว แต่เป็นการเริ่มต้นของการมุ่งสร้างสรรค์เมืองลําพูน เมืองแห่งความศิวิไลซ์ และขอให้พวกเราไม่ปิดกั้นในการที่จะทําความดีเพื่อส่วนรวมให้เพิ่มมากขึ้นต่อไป ทําให้บ้านเมืองและชุมชนของเรามีความสะอาดเป็นระเบียบเรียบร้อย อาทิ เราสามารถช่วยกันจัดระเบียบสายสื่อสารที่ยังไม่ลงดินให้เป็นระเบียบเรียบร้อยเพิ่มมากขึ้น หรือการปรับปรุงภูมิทัศน์ต่าง ๆ ในชุมชน เพื่อให้บ้านเมืองและประเทศไทยของเราเป็นเมืองที่น่าอยู่ หน้าบ้านน่ามอง ชุมชนน่าอยู่
"จังหวัดลําพูน เป็นเลิศในเรื่องของความสะอาดอยู่แล้ว ตั้งแต่นายอรรษิษฐ์ สัมพันธรัตน์ อธิบดีกรมการพัฒนาชุมชนดํารงตําแหน่งผู้ว่าราชการจังหวัดลําพูน คนที่ 42 ซึ่งปัจจุบันนี้ก็ยังคงเป็นเลิศอยู่ แต่อย่างไรก็ตามขอให้ทุกคนช่วยกันดูแลรักษาความสะอาด ช่วยกันต่อยอด "ลําพูนเมืองสะอาด" รวมถึงช่วยกันรณรงค์สร้างความมั่นคงทางอาหาร น้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ตามโครงการ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" เพื่อให้ลําพูนของเราเป็นเมืองศรีวิไลซ์เพิ่มมากยิ่งขึ้น เป็นต้นแบบให้กับทุกจังหวัดในประเทศไทยและของคนทั้งโลก และโดยเฉพาะอย่างยิ่ง ช่วยกันรณรงค์จัดกิจกรรมเนื่องในโอกาสอันเป็นมหามงคลยิ่งที่พระบาทสมเด็จพระเจ้าอยู่หัว มีพระชนมพรรษาครบ 6 รอบ 72 พรรษา 28 กรกฎาคม 2567" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอใช้โอกาสนี้เชิญชวนพวกเราสร้างจุดเริ่มต้นของการร่วมกันทําความดี ในกิจกรรมดี ๆ เพื่อถวายเป็นพระราชกุศล น้อมนําพระราชปณิธานที่แน่วแน่ของพระบาทสมเด็จพระเจ้าอยู่หัว ในการ "เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป" และขออนุโมทนาผู้ว่าราชการจังหวัดลําพูน ผู้ว่าการการไฟฟ้าส่วนภูมิภาคจังหวัดลําพูน นายกเทศมนตรีเมืองลําพูน และพี่น้องประชาชนที่ได้มีโอกาสเป็นต้นแบบทําให้บ้านเมืองสวยงาม ขอแสดงความยินดีกับทุกท่านที่เสาไฟฟ้าต้นสุดท้ายในเขตเทศบาลเมืองลําพูน กําลังจะถูกรื้อถอนออกไป เริ่มตั้งแต่เสาไฟฟ้าต้นแรกจนถึงต้นที่ 256 เป็นต้นสุดท้าย และขอให้มีกําลังใจไม่หยุดยั้งที่จะทําประโยชน์เพื่อส่วนรวม Change for Good ให้กับลําพูนตลอดไป
นายสันติธร ยิ้มละมัย ผู้ว่าราชการจังหวัดลําพูน กล่าวว่า โครงการปรับปรุงระบบไฟฟ้าเป็นเคเบิลใต้ดิน “1 จังหวัด 1 ถนน เพื่อเฉลิมพระเกียรติ” เป็นโครงการเพื่อเฉลิมพระเกียรติ เนื่องในโอกาสมหามงคล พระราชพิธีบรมราชาภิเษก พระบาทสมเด็จพระเจ้าอยู่หัว โดยจังหวัดลําพูนและการไฟฟ้าส่วนภูมิภาค ได้จัดทําโครงการปรับปรุงระบบไฟฟ้าเป็นเคเบิลใต้ดิน ในพื้นที่เทศบาลเมืองลําพูน บนถนนรอบเมืองนอก ตั้งแต่บริเวณด้านหน้าสํานักงานการประปาส่วนภูมิภาค สาขาลําพูน ถึงเชิงสะพานท่านาง ระยะทางประมาณ 2.2 กิโลเมตร งบประมาณ 35,087,994 บาท เพื่อปรับปรุงภูมิทัศน์ของเมืองให้มีความสวยงาม เป็นระเบียบเรียบร้อย และเกิดความปลอดภัย ต่อประชาชนที่สัญจรไปมา ด้วยการนําสายไฟฟ้า สายสื่อสารต่าง ๆ ที่พาดบนเสาไฟฟ้าลงใต้ดิน
นายถนอม ปัญญาวงศ์ ผู้อํานวยการฝ่ายวิศวกรรมและบริการ PEA เขต 1 (ภาคเหนือ) จังหวัดเชียงใหม่ กล่าวว่า การไฟฟ้าส่วนภูมิภาค (PEA) ได้ร่วมกับเทศบาลเมืองลําพูน ได้ดําเนินโครงการปรับปรุงระบบสาธารณูปโภคใต้ดิน โดยการติดตั้งระบบจําหน่ายแรงสูง รื้อถอนเสาไฟฟ้าพร้อมติดตั้งระบบเคเบิลใต้ดิน ติดตั้งระบบไฟฟ้าแสงสว่างไร้สาย เพื่อรองรับการจัดระบบสาธารณูปโภคใต้ดิน ภายใต้โครงการพัฒนาระบบสาธารณูปโภคใต้ดินเพื่อการท่องเที่ยวในเขตเมืองอนุรักษ์ เริ่มตั้งแต่ปี พ.ศ. 2554 ระยะที่ 1 บริเวณถนนอินทยงยศ ด้านหน้าจวนผู้ว่าราชการจังหวัดลําพูน ถึงแยกประตูลี้ เป็นการนําร่อง และได้ดําเนินการติดตั้งเสาไฟฟ้า/เปลี่ยนโคมไฟฟ้าสาธารณะให้เป็นหลอด LED บริเวณถนนสายหลัก ถนนสายรอง จุดเสี่ยงต่าง ๆ เพื่อความส่องสว่าง บริเวณถนนรอบเมืองใน ถนนรอบเมืองนอก ปัจจุบันดําเนินการถึงระยะที่ 5 ซึ่งหลังจากขุดวางท่อร้อยสายลงใต้ดินแล้วเสร็จ และการไฟฟ้าส่วนภูมิภาคได้ดําเนินการรื้อถอนเสาไฟฟ้าออก เทศบาลเมืองลําพูนจะได้มีการปลูกต้นไม้ทดแทนเพื่อเพิ่มพื้นที่สีเขียวให้กับเมืองต่อไป